ענבר אשכנזי

ענבר אשכנזי (נולדה בכ"ט באלול תש"ל, 30 בספטמבר 1970) היא סופרת ואדריכלית נוף ישראלית, זוכת פרס היצירה לסופרים עבריים לשנת תשע"ט.

 ביוגרפיה 
אשכנזי נולדה בתל אביב, גדלה והתחנכה בראשון לציון. בת לאב הנדסאי ואם ספרנית.

סיימה את לימודיה בבית הספר הגימנסיה הריאלית בהצטיינות. אשכנזי שירתה בצה"ל כסייעת לרופא שיניים בחיל הרפואה.

בשנת 1993 סיימה אשכנזי תואר ראשון בביולוגיה באוניברסיטת תל אביב, ותואר נוסף באדריכלות נוף בטכניון בשנת 1998.

בסוף שנות ה-90, התגוררה תקופה מסוימת עם משפחתה בהנובר, גרמניה. לאחר שחזרו להתגורר בישראל קבעו את ביתם בנס ציונה, שם היא מתגוררת עד היום.

בשנת 2002 החלה אשכנזי לעבוד במשרד החקלאות וביטחון המזון כאדריכלית נוף, והיא מנהלת התכנון באגף יער ואילנות. החל משנת 2021 מרצה מן החוץ בחוג למדעי הצמח בפקולטה לחקלאות של האוניברסיטה העברית.

אף על פי שאשכנזי עסקה בתחומים שונים באופן מקצועי במהלך חייה, היא מציינת כי תמיד עסקה גם בכתיבה. בין תחביביה גם איור וציור.

בדצמבר 2018 הוכרז על זכייתה בפרס היצירה לסופרים עבריים ע"ש לוי אשכול לשנת תשע"ט מנימוקי השופטים:

" ענבר אשכנזי היא סופרת צעירה ומקורית להדהים, העוסקת במודחק, באסור ובסמוי מן העין, ועושה זאת באומץ בלתי רגיל, בהתרסה, בכנות מרשימה, ובכתיבה וירטואוזית מכשפת. כל מלה אצלה מדויקת, חותכת, קורעת בבשר החי וזורמת הלאה, כמו שירה בשורות ארוכות – עונג אמיתי לאוהבי הספרות העברית, שמוכנים להתמודד עם אמת קשה ועירומה ולצאת לטיול הרפתקני ונועז עם סופרת פרועה."

 ספריה 
 "Sleepless", נובלה הגרפית של במסגרת פרויקט "The Sketchbook Project"  (2010)
 "בגוף הדברים", קובץ סיפורים קצרים בעריכת שחר בוגנים, הוצאת גוונים (2012)
 "שימורי אהבה", רומן בעריכתו של יותם שווימר, הוצאת פרדס (2015)
 "רונה וגיורא", נובלה גרפית בעריכתו של יותם שווימר, הוצאת פרדס (2016)
 "הם היו שניים", רומן בסדרת "מלח מים", הוצאת פרדס (2018)
 "93 קילומטרים", נובלה גרפית זוגית עם יוצרת הקולאז'ים ליאת חיל, הוצאת פרדס (2018)
 ״לפני שהאדמה תרעד״, רומן בסדרת ״מלח מים״, הוצאת פרדס (2022)
 הסיפור "מחמצת" התפרסם באנתולוגיה "סקס" בהוצאת תשע נשמות (2021)
 המסה "תקווה לא ניתן לכבות" התפרסמה באנתולוגיה "קו ארוך מחוק" ב-שתיים הוצאה לאור (2024)

 קישורים חיצוניים 


 ספרים שכתבה ענבר אשכנזי באתר הספרייה הלאומית
 הסופרת ענבר אשכנזי באתר הסימניה
 השאלון עם ענבר אשכנזי במגזין הספרות קורא בספרים
 ענבר אשכנזי באתר פרדס הוצאה לאור

 סיפורים בשריים מאוד, דפנה לוי מראיינת את ענבר אשכנזי במוסף הספרים של ״לאשה״ (מתפרסם בבלוג ״המדור לאיבוד קרובים״), 18 בדצמבר 2012
 ראיון מוקלט עם ענבר אשכנזי בתוכנית בילוי היום, גלי צה"ל
 הנובלה הגרפית "Sleepless" בפרויקט THE SKETCHBOOK
 ספר שהוא געגוע למשפחה שלא הייתה לנו, כתבה של אילת נגב על הספר "שימורי אהבה", הארץ
 ביקורת ספרים: על “שימורי אהבה” מאת ענבר אשכנזי, כתבה של ירין כץ, מגזין הספרות קורא בספרים

 חתול שהוא סופר, פסיכולוג ופילוסוף, כתבה של שלומית כהן-אסיף, הארץ


 ענבר אשכנזי על הנובלה הגרפית עורב מאת סיון שיקנאג׳י ואלינור נחאסי, הפנקס, 5 באפריל 2020
 רן בן נון, ביקורת על ״לפני שהאדמה תרעד״, ידיעות אחרונות, 17 במארס 2022


 איל חיות מן ביקורת על "לפני שהאדמה תרעד" ישראל היום 13 ביולי 2022

 הערות שוליים 

קטגוריה:סופרות ישראליות
קטגוריה:סופרים ישראלים
קטגוריה:נס ציונה: אישים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות הטכניון - מכון טכנולוגי לישראל: אדריכלות
קטגוריה:בוגרי הטכניון - מכון טכנולוגי לישראל: אדריכלות
קטגוריה:אדריכלי נוף ישראלים
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:בוגרות הגימנסיה הריאלית
קטגוריה:בוגרי הגימנסיה הריאלית
קטגוריה:ישראליות שנולדו ב-1970
קטגוריה:ישראלים שנולדו ב-1970